Apstiprināti ar

SIA “Baložu komunālā saimniecība”

2021.gada 18.jūnija Kustamās mantas

izsoles komisijas lēmumu

**SIA “Baložu komunālā saimniecība” kustamās mantas - transportlīdzekļa**

**Nissan Primastar (JZ7750)**

**IZSOLES NOTEIKUMI**

**1. Vispārējie noteikumi**

1.1. SIA “Baložu komunālā saimniecība” kustamās mantas – transportlīdzekļa Nissan Primastar (reģistrācijas numurs: JZ7750) (turpmāk - Transportlīdzeklis) izsoles noteikumi (turpmāk - Noteikumi) izstrādāti atbilstoši Publiskas personas mantas atsavināšanas likumam un nosaka kārtību, kādā veicama Transportlīdzekļa atsavināšana, pārdodot to izsolē.

1.2. Transportlīdzekļa atsavinātājs **–** SIA “Baložu komunālā saimniecība”, vienotais reģistrācijas Nr. 40003201921, juridiskā adrese: Kr.Barona iela 1, Baloži, Ķekavas novads, LV-2128, kontaktpersona: Haralds Ozoliņš (tālruņa numurs +371 22844335; e-pasta adrese: haralds.ozolins@sia-bks.lv).

1.3. Transportlīdzekļa atsavināšanu organizē ar SIA “Baložu komunālā saimniecība” 2021.gada 15.marta valdes lēmumu Nr.5 izveidota izsoles komisija (turpmāk – Izsoles rīkotājs).

1.4. Transportlīdzekļa atsavināšanas veids - pārdošana rakstiskā izsolē ar augšupejošu soli.

1.5. Noteikumos noteiktie maksājumi tiek veikti euro valūtā.

**2. Atsavināmais transportlīdzeklis, nosacītā cena un nodrošinājums**

2.1. Transportlīdzeklis “Nissan Primastar”:

2.1.1. reģistrācijas numurs – Z 7750;

2.1.2. izlaiduma gads - 2003;

2.1.3. VIN numurs – VSKF4BCA6UV151812;

2.1.4. krāsa – balta;

2.1.5. degvielas tips – dīzeļdegviela;

2.1.6. faktiskais automašīnas tehniskais stāvoklis noteikts SIA “BRC” 2021.gada 19.februāra Transportlīdzekļa novērtēšanas aktā Nr. LV-2021/296 (1..pielikums);

2.1.7. īpašuma tiesības – SIA “Baložu komunālā saimniecība”;

2.1.8. nosacītā cena – **1000,00 EUR (viens tūkstotis EUR),** t.sk. PVN 21%, noteikta atbilstoši Valdes sēdes 2021.gada 17.jūnija lēmumam (protokols Nr.7).

2.2. Transportlīdzeklis apskatāms tā atrašanās vietā - Kr.Barona ielā 1, Baložos, Ķekavas novadā, LV-2128, darba dienās, iepriekš saskaņojot laiku pa tālruni Nr. +371 22844335.

2.3. Nodrošinājums tiek noteikts 10% apmērā no transportlīdzekļa nosacītās cenas, tas ir 100.00 EUR (viens simts euro). Nodrošinājumam ir jābūt ieskaitītam Noteikumu 5.11. punktā norādītajā kontā līdz pieteikuma dalībai izsolē iesniegšanai. izsoles uzvarētājam nodrošinājumu ieskaita pirkuma cenā. Pārējiem izsoles dalībniekiem nodrošinājumu atmaksā 2 (divu) nedēļu laikā pēc izsoles rezultātu apstiprināšanas dienas, pamatojoties uz dalībnieka iesniegumu.

**3. Informācija par Transportlīdzekļa atsavināšanu**

3.1. Sludinājums par Transportlīdzekļa atsavināšanu publicējams Ķekavas novada domes informatīvajā biļetenā “Ķekavas novads” un interneta mājas lapā [www.bks.lv](http://www.bks.lv/).

3.2. Sludinājumā norāda:

3.2.1. transportlīdzekļa nosaukumu, atrašanās vietu;

3.2.2. kur un kad var iepazīties ar Noteikumiem;

3.2.3. transportlīdzekļa apskates vietu un laiku;

3.2.4. pieteikumu dalībai izsolē iesniegšanas, reģistrācijas un izsoles vietu un laiku;

3.2.5. Transportlīdzekļa nosacīto cenu, nodrošinājuma apmēru un tā iemaksas kārtību;

3.2.6. izsoles veidu;

3.2.7. samaksas kārtību.

3.2. Ar Noteikumiem iespējams iepazīties interneta mājas lapā [www.bks.lv](http://www.bks.lv/) vai saņemt elektroniski vai personīgi Kr.Barona ielā 1, Baložos, Ķekavas novadā, LV-2128, iepriekš zvanot pa tālruni Nr. +371 22844335.

**4. Pieteikuma iesniegšana un reģistrēšana**

4.1. Atsavināmās kustamās mantas pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā Transportlīdzekli.

4.2. Pieteikumu (Noteikumu 2.pielikums) pieņemšanu un reģistrāciju Izsoles rīkotājs uzsāk 3 (trīs) darba dienu laikā pēc Noteikumu 3.1.punktā norādītā sludinājuma publicēšanas. Pieteikums iesniedzams slēgtā aploksnē ar atzīmi – “Pieteikums Transportlīdzekļa – Nissan Primastar (JZ7750) izsolei. Neatvērt līdz 2021.gada 23.jūlijam plkst. 12:00” Iesniedzot parakstīto pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmo Transportlīdzekli, pirkuma tiesību iegūšanas gadījumā noslēdzot pirkuma līgumu par transportlīdzekļa iegādi un saskaņā ar to samaksājot savā piedāvājumā norādīto cenu par atsavināmo transportlīdzekli saskaņā ar Noteikumiem.

4.3. Pieteikums iesniedzams personīgi (dienu iepriekš sazvanoties pa tālruni Nr. +371 2284433, vai nosūtot e-pastu uz adresi info@sia-bks.lv) vai jānosūta pa pastu SIA “Baložu komunālā saimniecība” (adrese: Kr.Barona iela 1, Baložos, Ķekavas novads, LV-2128, darba laiks darba dienās pirmd. no 8:00 līdz 19:00, otrd. - cetrutd. no 8.00 līdz 16.30, piektd. no 8.00 līdz 13.30, (pārtraukums no 12:00 līdz 12:30, izņemot piektd. - bez pārtraukuma) līdz 2021.gada 23.jūlijam plkst 12:00.

4.4. Pieteikumam pievienojami šādi dokumenti:

4.4.1. juridiskai personai - juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments, ja tas atšķiras no Latvijas Republikas Uzņēmumu reģistrā norādītās informācijas;

4.4.2. fiziskai personai nepieciešamības gadījumā normatīvajos aktos noteiktajā kārtībā apstiprināts pilnvarojums pārstāvēt fizisko personu.

4.5. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijas Republikai saistošu starptautisko līgumu prasībām.

4.6. Dokumenti, kuri iesniegti Izsoles rīkotājam, netiek atdoti.

4.7. Pieteikums uzskatāms par nederīgu, ja tas neatbilst Noteikumu 4.2.-4.5.punktu prasībām.

**5. Kustamās mantas izsole un pirkuma summas samaksa**

5.1. Izsole notiks 2021.gada 23.jūlijā, plkst. 12:00, SIA “Baložu komunālā saimniecība” telpās Kr.Barona ielā 1, Baložos, Ķekvas novadā, LV-2128.

5.2. Rakstiskas izsoles solis tiek noteikts 50,00 EUR (piecdesmit euro).

5.3. Personiski iesniegtie vai pa pastu atsūtītie piedāvājumi rakstiskai izsolei glabājami slēgtās aploksnēs līdz izsolei. Izsoles rīkotājs nav tiesīgs līdz slēgtās aploksnēs iesniegto piedāvājumu atvēršanai izpaust ziņas citiem izsoles pretendentiem.

5.4. Noteikumu 5.1.punktā norādītajā rakstiskas izsoles laikā izsoles rīkotājs pārbauda tās dienas pastu un noskaidro, vai reģistrētie dalībnieki ir iesnieguši piedāvājumus un klātesošajiem paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles rīkotājs dalībnieku klātbūtnē atver slēgtās aploksnēs iesniegtos piedāvājumus un uz tiem parakstās (parakstās visi komisijas locekļi). Mutiskie piedāvājumi rakstiskā izsolē ir aizliegti.

5.5. Pēc aplokšņu atvēršanas izsoles rīkotājs no iesniegtajiem piedāvājumiem sastāda piedāvāto cenu sarakstu (Noteikumu 4.pielikums), atraida nederīgos piedāvājumus, atzīmējot to izsoles protokolā, nosauc visaugstāko cenu un personu, kas to nosolījusi. Ja ir viena augstākā cena, tad izsoles rīkotājs paziņo, ka izsole ir pabeigta.

5.6. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no klātesošajām personām, kuras piedāvājušas vienādu augstāko cenu.

5.7. Ja vairāki izsoles dalībnieki piedāvājuši vienādu augstāko cenu, Izsoles rīkotājs turpina izsoli un aicina atkārtoti klātienē iesniegt rakstisku pirkuma cenas piedāvājumu, kas pārsniedz saņemto cenas piedāvājumu, atbilstoši izsoles solim.

5.8. Izsoles vadītājam ir tiesības izraidīt no telpas, kurā notiek izsole, dalībnieku, kurš neievēro izsoles noteikumus un ar savām darbībām traucē izsoli.

5.9. Transportlīdzekļa nosolītājs septiņu dienu laikā pēc izsoles rezultātu apstiprināšanas paraksta pirkuma līgumu (Noteikumu 3.pielikums).

5.10. Piedāvātā augstākā pirkuma summa Transportlīdzekļa nosolītājam jāsamaksā par nosolīto Transportlīdzekli nedēļas laikā no izsoles dienas. Iemaksātā nodrošinājuma summa tiek ieskaitīta pirkuma summā.

5.11. Pirkuma summas samaksa par Transportlīdzekli ir jāveic ar pārskaitījumu SIA “Baložu komunālā saimniecība”, vienotais reģistrācijas Nr.: 40003201921, norēķinu konta Nr.: LV78 UNLA 0003 0016 09111, banka: AS SEB banka, bankas kods: UNLALV2X.

5.12. Ja Noteikumu 5.10.punktā noteiktajā termiņā nav veikta nosolītās pirkuma summas samaksa pilnā apmērā, uzskatāms, ka atsavināmās kustamās mantas pirkuma tiesības ieguvusī persona atsakās no Transportlīdzekļa pirkuma tiesībām, par ko Izsoles rīkotājs rakstveidā tai paziņo. Ja pirkuma līgums netiek noslēgts Izsoles uzvarētāja vainas dēļ, SIA “Baložu komunālā saimniecība” viņa iemaksāto nodrošinājuma naudu neatmaksā. Šādā gadījumā Izsoles rīkotājs piedāvā Transportlīdzekli pirkt pretendentam, kurš piedāvājis nākamo augstāko cenu**.**

5.13. Ja šo Noteikumu 5.12.punktā minētā persona neveic maksājumus Noteikumu noteiktajā apmērā, kārtībā un termiņos vai neparaksta Transportlīdzekļa pirkuma līgumu, uzskatāms, ka jaunais izsoles uzvarētājs ir atteicies pirkt Transportlīdzekli. Šajā gadījumā izsole uzskatāma par nenotikušu.

5.14. Visas izmaksas, kas saistītas ar pārdotā Transportlīdzekļa pārreģistrāciju uz attiecīgās kustamās mantas ieguvēja vārda un pārvietošanu, sedz pircējs.

**6. Citi noteikumi**

6.1. Izsoles rezultātus apstiprina SIA “Baložu komunālā saimniecība” valde.

6.2. Pretendentiem, kuri vēlas piedalīties atsavināmā Transportlīdzekļu izsolē, ir tiesības:

6.2.1. saņemt publiski pieejamu informāciju saistībā ar Transportlīdzekļa atsavināšanu un tās rezultātiem;

6.2.2. iesniegt SIA “Baložu komunālā saimniecība” valdei sūdzību un tajā norādīto apstākļu pierādījumus par izsoles rīkotāja pieņemtajiem lēmumiem un veiktajām darbībām vai atklātajiem Noteikumu pārkāpumiem saistībā ar Transportlīdzekļa atsavināšanas norisi vai tās rezultātiem, bet ne vēlāk kā līdz Transportlīdzekļa atsavināšanas rezultātu apstiprināšanai.

2.pielikums

SIA “Baložu komunālā saimniecība”

kustamās mantas – transportlīdzekļa Nissan Primastar (JZ7750)

izsoles noteikumiem

SIA “Baložu komunālā saimniecība” Izsoles komisijai

Kr.Barona iela 1, Baloži, Ķekavas novads, LV-2128

PIETEIKUMS KUSTAMĀS MANTAS IZSOLEI

\_\_\_\_\_\_\_\_\_\_\_\_\_\_\_\_\_, 2021.gada \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums/fiziskas personas vārds, uzvārds)

reģistrācijās numurs/personas kods:

juridiskā/ deklarētā dzīves vietas adrese:

kontakttālrunis:

e-pasta adrese:

bankas rekvizīti: \_ ^ ^

(konta numurs, bankas nosaukums, SWIFT kods)

iesniedz pieteikumu par atsavināmās SIA “Baložu komunālā saimniecība" kustamās mantas: **transportlīdzekļa Nissan Primastar (JZ7750)** iegādi par šādu summu :\_\_\_\_\_\_\_\_,00 euro (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 00 centi), un apņemas pildīt SIA “Baložu komunālā saimniecība” apstiprinātos noteikumus “SIA “Baložu komunālā saimniecība” kustamās mantas – transportlīdzekļa Nissan Primastar (JZ7750) Izsoles noteikumi”, ar kuriem ir iepazinies un kurus ievēros, noteiktajā kārtībā un termiņā samaksājot piedāvāto summu, par atsavināmo transportlīdzekli, ja tā saskaņā ar noteikumiem tiks atzīta par izsoles uzvarētāju un parakstīs pirkuma līgumu.

Iesniedzot parakstīto pieteikumu, pretendents apliecina, ka ir iepazinies ar Izsoles noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmo transportlīdzekli, pirkuma tiesību iegūšanas gadījumā noslēdzot pirkuma līgumu par transportlīdzekļa iegādi un saskaņā ar to samaksājot savā piedāvājumā norādīto cenu par atsavināmo transportlīdzekli saskaņā ar Izsoles noteikumiem.

Pieteikumam pievienots:

* juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments, ja tas atšķiras no Latvijas Republikas Uzņēmumu reģistrā norādītās informācijas.
* normatīvajos aktos noteiktajā kārtībā apstiprināts pilnvarojums pārstāvēt fizisko personu.

Iesniedzot šo pieteikumu, piekrītu savai personas datu apstrādei atsavināmās SIA “Baložu komunālā saimniecība” kustamās mantas iegādes mērķim.

Datums Paraksts / paraksts atšifrējums /

3.pielikums

SIA “Baložu komunālā saimniecība”

kustamās mantas – transportlīdzekļa Nissan Primastar (JZ 7750)

izsoles noteikumiem

**(PROJEKTS)**

**TRANSPORTLĪDZEKĻA PIRKUMA**

**LĪGUMS Nr.\_\_\_\_**

Ķekavas novada Baložos, 2021.gada \_\_\_. \_\_\_\_\_\_\_\_\_\_\_\_

**SIA “Baložu komunālā saimniecība”,** vienotais reģistrācijas Nr. 40003201921, (turpmāk – **Pārdevējs**) kuras vārdā saskaņā ar statūtiem rīkojas tās valdes priekšsēdētājs Zintis Šaicāns, no vienas puses, un

**\_\_\_\_\_\_\_\_\_\_\_\_\_\_\_,** vienotais reģistrācijasNr.\_\_\_\_\_\_\_\_\_\_\_, *vai* \_\_\_\_\_\_\_\_\_\_\_\_, personas kods\_\_\_\_\_\_\_\_\_\_\_\_\_\_ (turpmāk – **Pircējs**) kuras vārdā saskaņā ar statūtiem rīkojas tās \_\_\_\_\_\_\_\_\_\_ \_\_\_\_\_\_\_\_\_\_\_\_\_\_, no otras puses, turpmāk katrs atsevišķi vai abi kopā saukti arī Puse/-es,

saskaņā ar 2021.gada \_\_\_.\_\_\_\_\_\_\_\_\_\_\_\_ lēmumu (protokols Nr.\_\_\_\_), \_\_\_\_\_\_\_\_\_\_\_\_\_\_\_\_\_\_\_\_\_\_\_\_ “Par kustamās mantas izsoles rezultātu apstiprināšanu”, noslēdz šādu līgumu (turpmāk - **Līgums**):

**1. LĪGUMA PRIEKŠMETS**

1.1. Pārdevējs pārdod un Pircējs pērk SIA “Baložu komunālā saimniecība” piederošo transportlīdzekli: Nissan Primastar, reģistrācijas numurs JZ7750 (turpmāk - **Transportlīdzeklis**).

1.2. Pārdevēja īpašuma tiesības uz Transportlīdzekli apliecina \_\_\_\_\_.gada \_\_.\_\_\_\_\_\_\_\_ izdotā transportlīdzekļa reģistrācijas apliecība Nr. \_\_\_\_\_\_\_\_.

1.3. Pircējam ir tiesības pirkt Transportlīdzekli kā augstākās cenas par Transportlīdzekli piedāvātājam saskaņā ar Pārdevēja apstiprinātās izsoles rezultātiem.

**2. LĪGUMA SPĒKĀ ESAMĪBA UN DARBĪBAS TERMIŅŠ**

2.1. Līgums stājas spēkā tā parakstīšanas brīdī un darbojas līdz Pušu saistību pilnīgai izpildei.

2.2 Pusēm nav tiesību atkāpties no Līguma saistību izpildes un tās ir saistošas Pušu tiesību un saistību pārņēmējiem.

**3. TRANSPORTLĪDZEKĻA PIRKUMA CENA UN NORĒĶINA KĀRTĪBA**

3.1. Pirkuma cena, par kādu Pārdevējs pārdod un Pircējs pērk Transportlīdzekli, ir Pircēja augstākā piedāvātā cena par atsavināmo Transportlīdzekli - **\_\_\_\_\_\_\_\_\_\_\_\_\_\_\_\_** **EUR (\_\_\_\_\_\_\_\_\_\_\_\_\_euro, \_\_centi)** (turpmāk - Pirkuma cena).

3.2. Pirkuma cenā ir iekļauta Pircēja veiktā nodrošinājuma iemaksa.

3.3. Pārdevējs apliecina, ka Līguma parakstīšanas brīdī Pircējs ir samaksājis pilnu Pirkuma cenu, kas norādīta Līguma 3.1.punktā.

**4. KĀRTĪBA, KĀDĀ TRANSPORTLĪDZEKLIS PĀRIET PIRCĒJA ĪPAŠUMĀ UN IZDEVUMI**

4.1. Parakstot Līgumu, Pircējs apliecina, ka ir iepazinies ar Transportlīdzekļa stāvokli un ka tas atbilst viņa prasībām.

4.2. Pircējs uz Pārdevēja izsniegtas pilnvaras pamata pārreģistrē Transportlīdzekli uz sava vārda Ceļu satiksmes drošības direkcijā normatīvajos aktos noteiktajā kārtībā.

4.3. Vienlaicīgi ar Līguma parakstīšanu Pārdevējs nodot Pircējam Transportlīdzekli, par to izrakstot preču pavadzīmi-rēķinu un abpusēji parakstot pieņemšanas-nodošanas aktu. No Līguma un pieņemšanas-nodošanas aka parakstīšanas brīža Pircējs atbild par Transportlīdzekļa saglabāšanu un uzņemas visu risku par Transportlīdzeklim nodarītajiem bojājumiem vai iznīcināšanu u.tml.

**5. PUŠU TIESĪBAS, PIENĀKUMI UN APLIECINĀJUMI**

5.1. Pārdevējs apliecina, ka Līguma noslēgšanas brīdī Transportlīdzeklis ir viņa īpašums, tas nav strīdus objekts, nav iznomāts vai citā veidā nodots lietošanā trešajām personām.

5.2. Pārdevējam nav tiesību Transportlīdzekli atsavināt vai nodot trešajām personām, kā arī apgrūtināt Transportlīdzekli ar parādiem un saistībām, kas traucē Pircējam veikt tā pārreģistrāciju uz sava vārda atbilstoši normatīvajiem aktiem.

5.3. Pārdevējam nav zināmas trešo personu tiesības vai lietu tiesiskas prasības, kuras varētu kavēt Transportlīdzekļa īpašuma tiesību pāreju uz Pircēju vai uz kuru pamata Transportlīdzeklis no Pircēja varētu tikt attiesāts.

5.4. Transportlīdzeklis tiek nodots Pircējam bez jebkādām ekspluatācijas vai cita veida garantijām no Pārdevēja puses, tā esošajā stāvoklī, ar kuru Pircējs ir pilnībā iepazinies, un tas viņam ir zināms. Pircējs apliecina, ka tam Līguma izpildes gaitā vai pēc tā darbības beigām nav un nebūs pretenziju pret Pārdevēju par Transportlīdzekļa tiesisko statusu, tehnisko stāvokli vai citām Transportlīdzekļa pazīmēm.

5.5. Pircējs apmaksā visus ar Transportlīdzekļa reģistrāciju uz sava vārda Ceļu satiksmes drošības direkcijā saistītos izdevumus.

5.6. Līgums tiek noslēgts, paļaujoties uz tajā norādītajiem Pārdevēja un Pircēja apliecinājumiem un garantijām un to parakstot, Puses vienojas:

5.6.1. sagatavot, parakstīt, pieprasīt, iesniegt un saņemt jebkādus dokumentus, kas varētu būt nepieciešami Līguma pienācīgai izpildei un tādu tiesisku vai faktisku šķēršļu novēršanai, kuru pastāvēšanu Puses nav paredzējušas vai nevarēja paredzēt pirms Līguma parakstīšanas;

5.6.2. visi minētie Pušu apliecinājumi tiek uzskatīti par pamatotiem ar Pušu rīcībā esošo informāciju, kas iegūta pēc minēto apstākļu pienācīgas un pilnīgas noskaidrošanas, un tie paliks patiesi un spēkā esoši līdz Līguma pilnīgai izpildei;

5.6.3. Līguma darbības laikā neviena no Pusēm neveiks un nepieļaus nekādas darbības, kas būtu Līgumā izteikto apliecinājumu un garantiju pārkāpums vai padarītu jebkuru minēto apliecinājumu vai garantiju par nepatiesu vai spēkā neesošu;

5.6.4. katras Puses jebkura no Līguma izrietošā saistība ir izpildāma bez atgādinājuma un nekavējoties tiklīdz iestājies tās izpildei Līgumā noteiktais termiņš, nosacījums vai cits pamats.

**6. PUŠU ATBILDĪBA UN STRĪDU RISINĀŠANA**

6.1. Puses ir savstarpēji atbildīgas saskaņā ar Līgumu un normatīvajiem aktiem.

6.2. Puses apņemas atlīdzināt viena otrai tiešos zaudējumus, kas radušies līgumsaistību neizpildes vai nepienācīgas izpildes dēļ.

6.3. Strīdus, ko Puses nevar atrisināt savstarpēju sarunu ceļā, tās risina tiesā normatīvajos aktos noteiktajā kārtībā.

**7. NOBEIGUMA NOTEIKUMI**

7.1. Jebkuri Līguma grozījumi vai papildinājumi stājas spēkā un kļūst par Līguma neatņemamām sastāvdaļām ar brīdi, kad tie noformēti rakstveidā un Puses tos parakstījušas.

7.2. Visos gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.

7.3. Visiem paziņojumiem un cita veida korespondencei, ko Puses nosūta viena otrai saistībā ar Līgumu, ir jābūt rakstiskai un nosūtāma saņēmējam pa pastu ierakstītā vēstulē uz Pušu paziņotām adresēm vai nodotai saņēmējam personīgi pret parakstu vai ar kurjerpastu. Sūtot pa pastu ierakstītu sūtījumu, paziņojums uzskatāms par nodotu adresātam septītajā dienā pēc tā nodošanas pastā.

7.4. Līgums sagatavots latviešu valodā uz \_\_\_\_\_\_\_\_ (\_\_\_\_\_\_\_\_\_) lapām, 2 (divos) eksemplāros, pa vienam eksemplāram katrai no Pusēm. Abiem Līguma eksemplāriem ir vienāds juridiskais spēks.

**8. PUŠU REKVIZĪTI**

|  |  |
| --- | --- |
| Pārdevējs | Pircējs |
|  |  |
|  |  |
|  |  |
|  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 4.pielikums  SIA “Baložu komunālā saimniecība”  kustamās mantas – transportlīdzekļa VW Caddy (JV3809)  izsoles noteikumiem  **Transportlīdzekļa Nissan Primastar, ar reģistrācijas numuru JZ7750,**  **2021. gada \_\_\_.\_\_\_\_\_\_\_\_ izsoles dalībnieku piedāvāto cenu saraksts**   |  |  |  |  |  | | --- | --- | --- | --- | --- | | Izsoles dalībnieka kārtas Nr. | Dalībnieks | Nosacītā cena  (EUR) | Pēdējā solītā cena  (EUR) | Paraksts | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |
|  |  |
|  |  |
|  |  |